Nakaraang linggo, inilabas ng Lakas-CMD Party ang labingwalong (18) pangalan sa senatorial list, kinabibilangan nina Senator Bong Revilla, Senator Lito Lapid, DA Sec. Arthur Yap, Health Sec. Francisco Duque, MMDA chairman Bayani Fernando, Quezon City Mayor Sonny Belmonte, Parañaque Cong. Ed Zialcita, Albay Cong. Edcel Lagman, Bacolod Cong. Monico Puentevella, NEDA Sec. Ralph Recto, ex-Cong. Prospero Pichay, Iloilo Cong. Art Defensor, ex-Ilocos Norter Gov. Chavit Singson, OMB chairman Edu Manzano, Palawan Cong. Abraham Baham Mitra, Pampanga Cong. Mikey Arroyo, DAR Sec. Nasser Pangandaman, DepEd Sec. Jesli Lapus at ex- presidential chief of staff Mike Defensor.
Kahit pakyawin ng mga kampon ni Mrs. Arroyo ang air time sa radyo at telebisyon o kaya’y bilihin ang bawat pahina ng peryodiko, simula sa pinakamalaking diyaryo hanggang school paper, suntok sa buwan kung mananalo ang mga nag-aambisyong makatabi ng upuan sina Mulaway at Boy Kornik ng Senado. Wala sa dami ng commercial ang panalo ng isang senatoriable, patunay ang kaso nina Chavit Singson, Prospero Pichay at Mike Defensor na sandamukal ang commercial subalit umuwing luhaan.